યુક્તી મુજબ પાલણપુર સ્ટેટના કારભારીએ રાજના થોડાક ઘોડા અને અન્ય પશુઓના ઝુંડ કોદરામની સીમમા ઉભા ખેતરોમાં છૂટા ચરવા માટે મૂકી દીધા.આ જોઈ ગામ લોકોએ નારાજ થઈ પાલણપુર સ્ટેટના મુખ્ય કારભારી પાસે જઈને ફરિયાદ કરી તો જવાબ મળ્યો કે ,ભાઈઓ તમે તો ગાયકવાડને મહેસૂલ ભરો છો,તેમના રાજ્યના છો એટલે ત્યા જઈને ફરિયાદ કરશો તો ન્યાય મળશે. આ જવાબ સાંભળી ગામના બુધ્ધિજીવી આગેવાનો આખી વાત સમજી ગયા અને પાલણપુર રાજ્યમા જ કોદરામ ગામને ગણવા વિનંતી કરીને “અમો તો તમારી રૈયત છીએ,અમો વફાદારીપૂર્વક રહીશુ અને સમયસર તમોને મહેસૂલ ભરપાઈ કરીશુ” તેવુ જણાવતા કોદરામ ગામ વડગામ મહાલના દિવાન શમશેરખાનના તાબામાં કરવામા આવેલ અને પાલણપુર સ્ટેટમા સમાવેશ કરી દેવાયેલ.